Helmingur kvenna í þjónustustörfum orðið fyrir kynferðislegri áreitni Karlar verða frekar fyrir áreitni af hálfu viðskiptavina heldur en samstarfsmanna en algengara er að konur verði fyrri áreitni af hálfu samstarfsmanna eða yfirmanna . Vísir / GETTY Starfsgreinasambandið og Rannsóknarstofnun í jafnréttisfræðum við Háskóla Íslands unnu rannsókn á tíðni og eðli kynferðislegs áreitis gagnvart starfsfólki í þjónustustörfum . Niðurstöðurnar benda til þess að 41 prósent þeirra sem starfað hafa í þjónustustöfum á síðustu 10 árum hafi orðið fyrir áreitni . Nánar tiltekið 26,4 prósent karlmanna og 50,4 prósent kvenna . 67,8 prósent þeirra sem orðið hafa fyrir áreitni voru yngri en 24 ára þegar alvarlegasta atvikið átti sér stað , ef þau voru fleiri en eitt . Í tilkynningu frá SGS segir að kynferðisleg áreitni hafi meiri áhrif á öryggistilfinningu kvenna heldur en karla og það hafi meiri áhrif á öryggistilfinninguna að vera áreittur af vinnufélaga eða yfirmanni heldur en viðskiptavini . Í yfir 60 prósenta tilvika kynferðislegrar áreitni í rannsókninni var gerandi viðskiptavinur . Karlar verða frekar fyrir áreitni af hálfu viðskiptavina heldur en samstarfsmanna en algengara er að konur verði fyrri áreitni af hálfu samstarfsmanna eða yfirmanna . Rannsóknin var unnin í tilefni af ráðstefnu SGS , MATVÍS og systursamtaka á Norðurlöndum gegn staðalmyndum og kynferðislegri áreitni innan hótel , veitinga - og ferðaþjónustunnar . Ráðstefnan verður haldin á næstkomandi mánudag . Rannsóknin var unnin af Félagsvísindastofnun og Steinunni Rögnvaldsdóttur félags - og kynjafræðingi . Rannsóknin verður kynnt nánar á ráðstefnunni . Athugið .